బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Aravinda Sametha Box Office Collections:‘అరవింద సమేత’ 3 రోజుల్లో రూ.100 కోట్లు
కేవలం రెండు తెలుగు రాష్ట్రాల్లోనే తొలి మూడు రోజుల్లో రూ.41 కోట్లకు పైగా షేర్‌ను ‘అరవింద సమేత’ వసూలు చేసింది.
Samayam Telugu | Updated:
Oct 15, 2018, 10:23AM IST
Aravinda Sametha Box Office Collections:‘అరవింద సమేత’ 3 రోజుల్లో రూ.100 కోట్లు
యంగ్ టైగర్ ఎన్టీఆర్ హీరోగా నటించిన ‘అరవింద సమేత వీర రాఘవ’ బాక్సాఫీసు వద్ద దూసుకుపోతోంది. నాన్ బాహుబలి రికార్డులన్నింటినీ చెరిపేస్తూ వసూళ్ల సునామీ సృష్టిస్తోంది. త్రివిక్రమ్ శ్రీనివాస్ తెరకెక్కించిన ఈ ఫ్యాక్షన్ మూవీకి మాస్ ఆడియన్స్ నుంచి విశేష ఆదరణ లభిస్తోంది. తొలిరోజు రికార్డు స్థాయిలో వసూళ్లు రాబట్టిన వీర రాఘవుడు.. ఆ తరవాత కాస్త నెమ్మదించినా మొత్తంగా మంచి వసూళ్లు రాబడుతున్నాడు. ఇదిలా ఉంటే, ఈ సినిమా తొలి వారం ముగిసే సరికి ప్రపంచ వ్యాప్తంగా రూ.100 కోట్ల గ్రాస్ వసూలు చేసింది. వాస్తవానికి రూ.100 కోట్ల మార్క్‌ను తొలి 3 రోజుల్లోనే దాటేసింది. ఆదివారంతో ముగిసిన తొలి వారం ప్రపంచ వ్యాప్తంగా రూ.71 కోట్లు షేర్ వసూలు చేసినట్లు విశ్లేషకులు చెబుతున్నారు. దీనిలో నైజాం షేర్ రూ.13.82 కోట్లు, సీడెడె షేర్ రూ.11.16 కోట్లుగా ఉంది.
ఇదిలా ఉంటే, కేవలం రెండు తెలుగు రాష్ట్రాల్లోనే తొలి మూడు రోజుల్లో రూ.41 కోట్లకు పైగా షేర్‌ను ‘అరవింద సమేత’ వసూలు చేసింది. తొలిరోజు రూ.26.64 కోట్లు వసూలు చేసిన ఈ సినిమా.. రెండో రోజు రూ.8 కోట్లు, మూడో రోజు రూ.7.11 కోట్ల వసూళ్లను ‘అరవింద సమేత’ రాబట్టింది. మొత్తంగా చూసుకుంటే రూ.41.75 కోట్ల షేర్‌ను ఈ చిత్రం వసూలు చేసింది. అటు యూఎస్‌లోనూ ఈ చిత్రం మంచి వసూళ్లనే రాబడుతోంది. ఇప్పటికే యూఎస్ బాక్సాఫీసు వద్ద 1.5 మిలియన్ డాలర్లకు పైగా వసూలు చేసి విజయవంతంగా ప్రదర్శితమవుతోంది. యూఎస్ బాక్సాఫీసు వద్ద 1.5 మిలియన్ డాలర్లు వసూలు చేసిన ఎన్టీఆర్ నాలుగో చిత్రమిది.